Om stil te word – Dink Jeug
Druk enter om te soek of ESC om toe te maak
Om stil te word
By dinkjeug	Jan 20, 2017 No Comments
Die Amerikaanse teoloog en skrywer, Dallas Willard, was ‘n paar jaar gelede in Suid-Afrika en het ’n preekbeurt gehad in ’n NG Gemeente. Op die kanselkleed was die Afrikaanse frase “Jesus is Here”, wat Dallas toe in Engels lees “Jesus is Here” (Jesus is hier). Hy maak toe die opmerking dat dit een van die grootste waarhede is, waaraan ons die minste aandag gee.
Op sy beurt vertel Rob Bell die storie van Moses, wat skape oppas en die brandende bos opmerk (Eks. 3). Hy vra die vraag of ons nie dalk elke dag by brandende bosse verbyloop, sonder dat ons dit opmerk nie; dat ons by God verbyloop, maar hom nie raaksien nie.
Beide Dallas Willard en Rob Bell verduidelik dat ons heel eenvoudig te besig is en te veel kop-geraas en klank-geraas het. Ons almal voel aan dat ons daagliks stiltetyd moet hou en ons dan sit ons soms die klank-geraas af, maar nie die kop-geraas nie. Kop-geraas is al die goed wat ons gedagtes oorneem wanneer ons na Jesus wil luister: ons dagboeke en to-do-list… Daar is egter ook ander kop-geraas waaraan ons nie altyd dink nie en dit gaan baie kere oor hoe ons die Bybel lees.
Ons is geneig om die Bybel te lees met ’n kop-geraas-metode, om inligting te kry. Die manier hoe ons Jesus se stem kan hoor uit die Bybel, is om die Bybel rustig en stil te lees, sodat ons Jesus se stem kan hoor en daardeur gevorm kan word:
· Lees met die verstand om te begryp
· Kennis te versamel
· Funksioneel – Bybel = tool Formatiewe lees
• Lees met die hart om te ontvang
• Verhouding: om Iemand te leer ken
• Relasioneel – Bybel = stem van God
Mag ons op hierdie manier van ons kop-geraas tot ruste bring. Mag ons rus vind wanneer ons die Bybel lees. Mag ons ervaar “Jesus is Here.”
*Hierdie het voorheen in NG Kenridge se VrydagNuus verskyn.
BybelbybelstudieDallas WillardDiepDinkRob BellstilStiltestilwordteologie
Vorige ArtikelSoos jy bid, so glo jy, so leef jy.
Volgende ArtikelKinderoomblik: Dinge wat ons vashou
dinkjeugJul 5, 2019
Hoe help gemeentes gesinne om tegnologie-slim te raak?
dinkjeugJul 3, 2019
Denke oor Belydenis van Geloof (oorsigtelik)
Kopiereg ©️ 2020 Dink Jeug
Webtuiste deur DesignHub